45. ΚΑΝΟΝΙΣΜΟΣ υπ' αριθ. 20 της 22 Μαρτ. /9 Απρ. 1971 (ΦΕΚ Α΄72) Περί λειτουργίας των Γραφείων της Διαρκούς Ιεράς Συνόδου και των Μονίμων Συνοδικών Επιτροπών. Έχουσα υπ όψει: α.Τας διατάξεις της παρ. 4 του άρθρ. 10, του άρθρ. 16, της παρ. 1,του άρθρ. 17 του Ν.Δ. 126/1969 "περί Καταστατικού Χάρτου της Εκκλησίας της Ελλάδος". β.Τας διατάξεις των άρθρ. 14 και 40-50 του υπ' αριθ. 1/1969 Κανονισμού "περί Οργανισμού Διοικήσεως των Εκκλησιαστικών Σωμάτων και Οργάνων". γ.Την διάταξιν της παρ. 1 του άρθρ. 51 του ως άνω Ν.Δ/τος. δ.Την από 12.2.71 απόφασιν Αυτής. Ψηφίζει Τον Κανονισμόν υπ'  αριθ. 20 "περί λειτουργίας των Γραφείων της Διαρκούς Ιεράς Συνόδου και των Μονίμων Συνοδικών Επιτροπών" έχοντα ούτω: ΚΑΝΟΝΙΣΜΟΣ υπ' αριθ. 20 Άρθρ.9.-Η Διαρκής Ι. Σύνοδος επιλαμβάνεται της λήψεως αποφάσεων επί των επισήμων των Μ.Σ.Ε. των υποβαλλομένων αυτή δια των Προέδρων αυτών κατά την υπό του Πρόεδρου της επί της Αρχιγραμματείας Μ.Σ.Ε. οριζομένην σειράν, επί σοβαρών ζητημάτων, οίον τα διαχριστιανικά, διεκκλησιαστικά, οικουμενικά, ενδοεκκλησιαστικά, εθνικά και έκτακτα, ως και επί των κατά την κρίσιν αυτού δεομένων ιδιαιτέρας προσοχής. Σελ. 40,24 Τεύχος 416-Σελ. 58 Άρθρ.10.-1.Πάντα τα συνοδική εξουσιοδοτήσει η εντολή της Δ.Ι.Σ. ή του Προέδρου αυτής υπό του Αρχιγραμματέως εκδιδόμενα Συνοδικά έγγραφα, μερίμνη του Γραμματέως, καταχωρίζονται εν τοις Πρακτικοίς της Ι. Συνόδου και αναγινώσκονται κατά την πρώτην μετά την έκδοσιν αυτών συνεδρίαν αυτής, εγκρινόμενα δε υπ αυτής παραδίδονται τω Αρχειφύλακι προς τακτοποίησιν. 2.Ουδείς επιτρέπεται να λαμβάνη γνώσιν περιεχομένου εγγράφου τινος, αποκειμένου εν τω Συνοδικώ Αρχείω, άνευ αδείας του Αρχιγραμματέως. Άρθρ.11.-1.Ουδείς υπάλληλος των συνοδικών Γραφείων δύναται να απουσιάση εκ της υπηρεσίας αυτού άνευ αδείας του Αρχιγραμματέως ή του Γενικού Διευθυντού της Αποστολικής Διακονίας. 2.Συνοδικός υπάλληλος, υποπίπτων εις ελαφρόν περί την υπηρεσίαν παράπτωμα, νουθετείται υπό του Αρχιγραμματέως. Εν υποτροπή αναφέρεται τω Προέδρω της επί της Αρχιγραμματείας Μ.Σ.Ε και εν ανάγκη και κατά την κρίσιν αυτού τω Προέδρω της Ι. Συνόδου. Επί βαρέος παραπτώματος εφαρμόζονται αι οικείαι διατάξεις. Άρθρ.12.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 33.Α.γ.45 Καταστατικός Νόμος Εκκλησίας της Ελλάδος 48 Άρθρ.1.-1.Επί των υπαλλήλων των Γραφείων της Ιεράς Συνόδου και των υπαλλήλων των Μ.Σ.Ε. την εποπτείαν ασκεί η Μ.Σ.Ε. επί της Αρχιγραμματείας δια του Προέδρου αυτής. 2.Εις την άσκησιν της εποπτείας ταύτης ο Πρόεδρος συνεπικουρείται υπό του Αρχιγραμματέως, όστις είναι ο άμεσος μεν Προϊστάμενος των υπαλλήλων της Ιεράς Συνόδου και των υπό την άμεσον εποπτείαν της Αρχιγραμματείας κατά το άρθρ. 41 παρ. 2 του υπ' αριθ. 1/1969 Κανονισμού υπαγομένων Γραφείων των Μ.Σ.Ε. ο έμμεσος δε προϊστάμενος των υπαλλήλων των Γραφείων των κατά την παρ. 3 του αυτού άρθρου και Κανονισμού Μ.Σ.Ε. 3.Τον Αρχιγραμματέα, απόντα ή κωλυόμενον ή μη υπάρχοντα αναπληροί κατά πάσας αυτού τας αρμοδιότητας ο επόμενος αυτώ τη τάξει Γραμματεύς ή Πρακτικογράφος της Ι.Σ. και τούτου κωλυομένου, απόντος ή μη υπάρχοντος εις των λοιπών Γραμματέων, οριζόμενος υπό του Προέδρου της Ι.Σ. Άρθρ.2.-Ο Αρχιγραμματεύς την τελικήν αναφοράν έχει εις τον Πρόεδρον της Ιεράς Συνόδου, εκτελών τας εντολάς αυτού και ενεργών εντολή αυτού επί των εις αυτόν ανατεθειμένων, κατά τα κατωτέρω οριζόμενα, αρμοδιοτήτων, προσέτι δε αποσφραγίζων την προς την Ιεράν Σύνοδον απευθυνομένην αλληλογραφίαν. Άρθρ.3.-1.Μετά την αποσφράγισιν, παν έγγραφον μονογραφείται υπό του Αρχιγραμματέως, σημειούντος επί του άνω δεξιού αυτού μέρους την ημερομηνία αποσφραγίσεως, ως και ένδειξιν περί της   ακολουθητέας   πορείας  αυτού  προς  ταχείαν  διεκπαιρέωσιν της εις ην αναφέρεται τούτο υποθέσεως. Μετά ταύτα, ακολουθεί η πρωτοκόλλησις των μεν κοινού περιεχομένου εγγράφων εις το Γεν. Πρωτόκολλον της Ιεράς Συνόδου, των δε εμπιστευτικού και απορρήτου εις το αντίστοιχον υπό του Αρχιγραμματέως τηρούμενον Πρωτόκολλον. 2.Έγγραφα, κατ' εκτίμησιν του Αρχιγραμματέως, έχοντα προφανώς περιεχόμενον στερούμενον σοβαρότητος, ως και τα μη φέροντα υπογραφήν και διεύθυνσιν, εν συνεννοήσει μετά του Σεβ. Προέδρου της επί της Αρχιγραμματείας Μ.Σ.Ε. παραπέμπονται άνευ πρωτοκολλήσεως εις ιδιαιτέραν θυρίδα του Αρχείου. 3.Έγγραφα Αρχιερέων, μη ανταποκρινόμενα προς τα περί αλληλογραφίας, Συνοδικάς Εγκυκλίους, τιθέμενα υπ' όψει του Προέδρου της επί της Αρχιγραμματείας Μ.Σ.Ε., παραπέμπονται δια πράξεως αυτού σημειουμένης επί του εγγράφου άνευ πρωτοκολλήσεως εις το οικείον φάκελλον του Συνοδικού Αρχείου, γνωστοποιουμένης της παραπομπής ταύτης εις τον αποστείλαντα το έγγραφον Αρχιερέα. Άρθρ.4.-Εφ' όσον επί του εγγράφου υπάρχη ένδειξις του Αρχιγραμματέως περί τινος Μ.Σ.Ε. προς ην δέον όπως τούτο κατευθυνθή λόγω αρμοδιότητος, σημειούται εν τω περιθωρίω, του Γεν. Πρωτοκόλλου ή ως άνω ένδειξις, το δε έγγραφον παραδίδεται δια βιβλίου παραδόσεως αλληλογραφίας προς τον οικείον Γραμματέα. Η αυτή διαδικασία τηρείται και επί εγγράφων, διαβιβαζομένων προς το Εκκλησιαστικόν Συνοδικόν Δικαστήριον. Άρθρ.5.-1.Ο Γραμματεύς της οικείας Μ.Σ.Ε. παραλαμβάνων τα προς αυτήν διαβιβαζόμενα έγγραφα, υποχρεούται όπως πρωτοκολλή ταύτα εις το ειδικόν αυτής πρωτόκολλον, μεριμνά δε μετά ταύτα δια την εντός το πολύ ενός μηνός λήψιν σχετικής υπ' αυτών αποφάσεως, είτε υπό του Προέδρου, είτε και της Μ.Σ.Ε. ή δι υποβολής σχετικής εισηγήσεως υπ αυτής προς την Δ.Ι.Σ. 2.Εν περιπτώσει καθ' ην η απάντησις καθυστερεί πέραν του μηνός ο Αρχιγραμματεύς υπομιμνήσκει τούτο τω Γραμματεί της οικείας Μ.Σ.Ε. 3.Τα λοιπά έγγραφα, τα μη προς τα Μ.Σ.Ε. διαβιβαζόμενα, παραδίδονται εις τον Αρχειοφύλακα. προς τυχόν συσχέτισιν αυτών μετ' άλλων αποκειμένων εν τω οικείω φακέλλω, ή προς δημιουργίαν νέου φακέλλου. Ταύτα ευρίσκονται εις πρώτην του Αρχιγραμματέως ζήτησιν, πρόχειρα δια την ενέργειαν των δεόντων. (Μετά την σελ. 40,22(α) Σελ. 40,23 Τεύχος 416-Σελ. 57 Καταστατικός Νόμος Εκκλησίας της Ελλάδος 33.Α.γ.45 47 Άρθρ.6.-1.Πάντα τα εξερχόμενα της Ιεράς Συνόδου και των Μ.Σ.Ε. έγγραφα, εξαιρέσει των Πατριαρχικών προσυπογράφονται απαραιτήτως υπό του Αρχιγραμματέως, δικαιουμένου να υποδεικνύη εκάστοτε τοις Γραμματεύσιν ό,τι δει δια την αρτιωτέραν και προς τας εντολάς της Ι.Σ. συμφωνοτέραν αυτών διατύπωσιν. 2.Αντίγραφα των εξερχομένων των Μ.Σ.Ε. εγγράφων διαβιβάζονται εν συνεχεία προς την Αρχιγραμματείαν, καταχωριζομένης της γενομένης ήδη ενέργειας εν τοις συνοδικοίς Πρακτικοίς, ακολούθως δε κατατίθενται ταύτα εν τω Συνοδικώ Αρχείω. Άρθρ.7.-1.Τα έγγραφα των εν συνεδρία της Ιεράς Συνόδου συζητουμένων θεμάτων, υπογράφονται, ως ακολούθως: 2.O Πρόεδρος μετά των μελών της Ιεράς Συνόδου υπογράφουν ιδιοχείρως εν σχεδίω μόνον τα Πατριαρχικα και τα απευθυνόμενα προσωπικώς προς Αρχιερείς, ή Δικαστικούς, Ανωτάτους Εκκλησιαστικούς Κρατικούς και Στρατιωτικούς Λειτουργούς έγγραφα. Επί δε του πρωτοτύπου των ως άνω εγγράφων υπογράφει μόνο ο Πρόεδρος και προσυπογράφει ο Αρχιγραμματεύς, πλην των Πατριαρχικών, εφ' ων υπογράφει μόνον ο Πρόεδρος της Ιεράς Συνόδου. 3.Επί πάντων των λοιπών εγγράφων τίθενται απλώς κάτωθεν αυτών αι λέξεις "Εντολή της Ιεράς Συνόδου" και υπογράφει ταύτα ιδιοχείρως μόνον ο Αρχιγραμματεύς. 4.Τα συνοδική εξουσιοδοτήσει εν τη παρ. 2 μνημονευόμενα έγγραφα υπογράφονται υπό του Προέδρου της Ι. Συνόδου και προσυπογράφονται υπό του Αρχιγραμματέως, τα δε της παρ. 3 συνοδικά έγγραφα υπογράφονται υπό μόνου του Αρχιγραμματέως, μετά της ενδείξεως: "Εντολή και εξουσιοδοτήσει της Ιεράς Συνόδου". Άρθρ.8.-Συμφώνως προς τα εν τοις εσωτερικοίς Κανονισμοίς των Μ.Σ.Ε. ειδικώτερον διαλαμβανόμενα, οι Πρόεδροι αυτών δικαιούνται, όπως κατά την έμφρονα αυτών κρίσιν αποφασίζωσιν αυτοί μόνοι ή μετά των μελών της Επιτροπής των εισηγώνται τα δέοντα τη Δ.Ι.Σ. επί θεμάτων της αρμοδιότητας της ης προΐστανται Επιτροπής.

[Source: greek_legal_code_raptarchis | Tokens: 7021]